CELEX: C2007/223/06
Language: mt
Date: 2007-09-22 00:00:00
Title: Kawża C-327/07 P: Appell imressaq fit- 13 ta' Lulju 2007 minn Bolloré SA kontra s-sentenza tal-Qorti tal-Prim Istanza (Il-Ħames Awla) mogħtija fis- 26 t'April 2007 fil-kawżi magħquda T-109/02 (Bolloré vs Il-Kummissjoni), T-118/02 (Arjo Wiggins Appleton vs Il-Kummissjoni), T-122/02 (Mitsubishi HiTec Paper Bielefeld vs Il-Kummissjoni), T-125/02 (Papierfabrik August Koehler vs Il-Kummissjoni), T-126/02 (M-real Zanders vs Il-Kummissjoni), T-128/02 (Papeteries Mougeot vs Il-Kummissjoni), T-129/02 (Torraspapel vs Il-Kummissjoni), T-132/02 (Distribuidora Vizcaína de Papeles vs Il-Kummissjoni) u T-136/02 (Papelera Guipuzcoana de Zicuñaga vs Il-Kummissjoni)

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/6
            
         Appell imressaq fit-13 ta' Lulju 2007 minn Bolloré SA kontra s-sentenza tal-Qorti tal-Prim Istanza (Il-Ħames Awla) mogħtija fis-26 t'April 2007 fil-kawżi magħquda T-109/02 (Bolloré vs Il-Kummissjoni), T-118/02 (Arjo Wiggins Appleton vs Il-Kummissjoni), T-122/02 (Mitsubishi HiTec Paper Bielefeld vs Il-Kummissjoni), T-125/02 (Papierfabrik August Koehler vs Il-Kummissjoni), T-126/02 (M-real Zanders vs Il-Kummissjoni), T-128/02 (Papeteries Mougeot vs Il-Kummissjoni), T-129/02 (Torraspapel vs Il-Kummissjoni), T-132/02 (Distribuidora Vizcaína de Papeles vs Il-Kummissjoni) u T-136/02 (Papelera Guipuzcoana de Zicuñaga vs Il-Kummissjoni)
   (Kawża C-327/07 P)
   (2007/C 223/06)
   Lingwa tal-kawża: il-Franċiż
   Partijiet
   
      Rikorrenti: Bolloré SA (rappreżentanti: C. Momège u P. Gassenbach, avukati)
   
      Parti l-oħra fil-kawża: Il-Kummissjoni tal-Komunitajiet Ewropej
   Talbiet
   
               —
            
            
               li tiġi annullata s-sentenza kkontestata inkwantu, minn naħa, hija kisret id-drittijiet tad-difiża ta' Bollore SA u l-prinċipju tal-preżunzjoni ta' innoċenza u, min-naħa l-oħra, żnaturat il-provi sabiex tistabbilixxi t-tul ta' żmien tal-ksur;
            
         
               —
            
            
               li tingħata deċiżjoni finali fil-kawża T-109/02, b'mod konformi ma' l-Artikolu 61 ta' l-Istatut tal-Qorti tal-Ġustizzja, u, għal dan il-għan, li tiġi annullata d-deċiżjoni tal-Kummissjoni 2004/337/KE, ta' l-20 ta' Diċembru 2001, dwar proċedura ta' applikazzjoni ta' l-Artikolu 81 tat-Trattat KE u ta' l-Artikolu 53 tal-Ftehim ŻEE (kawża COMP/E-1/36.212 — Karta saħħara) (1) u safejn tikkonċerna Bolloré SA jew, f'kull każ, li titnaqqas il-multa imposta fuq Bolloré SA mill-Kummissjoni u kkonfermata mill-Qorti tal-Prim'Istanza;
            
         
               —
            
            
               fil-każ li l-Qorti tal-Ġustizzja ma tiddeċidix f'din il-kawża, li jiġu rriżervati l-ispejjeż u li l-kawża tiġi rrinvijata quddiem il-Qorti tal-Prim'Istanza għal eżami mill-ġdid, b'mod konformi mas-sentenza tal-Qorti tal-Ġustizzja;
            
         
               —
            
            
               fl-aħħar nett, skond l-Artikolu 69 tar-Regoli tal-Proċedura, li l-Kummissjoni tiġi ordnata tbati l-ispejjeż sostnuti kemm quddiem il-Qorti tal-Prim'Istanza kif ukoll quddiem il-Qorti tal-Ġustizzja.
            
         Motivi u argumenti prinċipali
   Ir-rikorrenti tinvoka żewġ motivi in sostenn ta' l-appell tagħha.
   Permezz ta' l-ewwel motiv tagħha, li jinkludi żewġ partijiet, hija ssostni, minn naħa, li l-Qorti tal-Prim'Istanza kisret il-prinċipju fundamentali tar-rispett tad-drittijiet tad-difiża billi ma annullatx d-deċiżjoni tal-Kummissjoni ċċitata iktar 'il fuq minkejja li tikkonkludi, fl-istess sentenza, li d-dikjarazzjoni ta' l-oġġezzjonijiet ma ppermettietx lir-rikorrenti li ssir taf bl-ilment ibbażat fuq l-involviment dirett tagħha fil-ksur, u lanqas bil-fatti kkunsidrati mill-Kummissjoni in sostenn ta' dan l-ilment, b'tali mod li r-rikorrenti ma setgħetx raġjonevolment tiggarantixxi d-difiża tagħha matul il-proċedura amministrattiva.
   Min-naħa l-oħra, id-drittijiet tad-difiża wkoll ġew miksura inkwantu l-Qorti tal-Prim'Istanza ddeċidiet li l-att illegali mwettaq mill-Kummissjoni ma jistax jiġġustifika l-annullament tad-deċiżjoni kkontestata inkwantu hija ma kellhiex impatt determinanti fuq id-dispożittiv ta' din id-deċiżjoni. Skond ir-rikorrenti, fil-fatt, id-dikjarazzjoni ta' l-oġġezzjonijiet għandha rwol daqstant fundamentali fid-dritt Komunitarju tal-kompetizzjoni li n-nuqqas ta' osservanza tar-regoli tad-dikjarazzjoni ta' l-oġġezzjonijiet dwar l-identifikazzjoni u d-determinazzjoni tar-responsabbiltajiet kellhom iwasslu, b'mod irrimedjabbli, għall-annullament tad-deċiżjoni kkontestata.
   Permezz tat-tieni motiv tagħha, ir-rikorrenti ssostni wkoll li, sabiex tistabbilixxi t-tul ta' żmien tal-ksur u tistabbilixxi, għaldaqstant, l-ammont tal-multa dovuta minn Bolloré, il-Qorti tal-Prim'Istanza, minn naħa, kisret il-prinċipju tal-preżunzjoni ta' innoċenza billi bbażat ruħha fuq sempliċi indizji mhux sostnuti u, min-naħa l-oħra, żnaturat il-provi relatati mal-valur attribwit lid-dikjarazzjonijiet ta' kumpannija oħra (Arjo Wiggins Appleton) u lill-allegat skop anti-kompetittiv ta' laqgħa uffiċjali ta' l-Assoċjazzjoni Ewropea tal-produtturi Ewropej tal-karta saħħara li nżammet f'Zurich fit-23 ta' Jannar 1992.
   
      (1)  ĠU 2004, L 115, p. 1.